Lav et referat af nedenstående tekst:

Tekst:
Statens Serum Institut har netop offentliggjort de nyeste smittetal per sogn. Med et incidenstal på 659,3 og 43 nysmittede den seneste uge og 2,71 procent smittede blandt dem, som er testet for COVID-19, er Vor Frelser Sogn i Aalborg Kommune fra tirsdag den 25. maj automatisk lukket ned. - Desværre er smitten nu steget så meget i nogle dele af Aalborg, at vi må lukke midlertidigt ned. Det er rigtig ærgerligt, og det vil især ramme de uddannelser og foreninger, der ligger i området. Jeg vil inderligt opfordre alle til efterleve de gode råd, vi kender så godt efterhånden, og til lade sig teste, siger Jan Nielsen, der er direktør i Ældre & Handicapforvaltningen i Aalborg Kommune og står i spidsen for kommunens kriseberedskab. Hvis et sogn opfylder alle disse tre kriterier, bliver det lukket ned. De høje smittetal gør, at Aalborg Kommune er forpligtet til at lukke alle folke- og privatskoler, klubtilbud, ungdoms- og voksenuddannelsesinstitutioner samt lokaler, hvor der er kulturaktiviteter, og lokaler, hvor der er idræts-, fritids-, og foreningsaktiviteter herunder private fitnesscentre i sognet. Nedlukningen vil gælde i mindst en uge. Selvom flere aktiviteter lukker ned i sognet, må borgere fortsat gerne bevæge sig ud over sognegrænserne, hvis de for eksempel går i skole i et andet sogn, meddeler Aalborg Kommune. - Det er uheldigt, at nedlukningen sker samtidig med, at flere dele af samfundet bliver genåbnet. Det er især de unge, som er smittet, og det også dem, som bliver påvirket af nedlukningen. Her tænker jeg især på de unge, som netop nu skal til eksamen og igen må undvære at være sammen med kammeraterne, siger Jan Nielsen, og understreger at der er behov for en skærpet opmærksomhed fra alle, da Vor Frue og Budolfi Sogne ligeledes er tæt på grænsen for nedlukning. På billedet kan du se, hvilket område sognet strækker sig over.

Referat:
Det høje smittetal betyder, at blandt andet Sprogcenter Aalborg, Aalborg Handelsskole på Saxogade og Strandvejen samt Sct. Mariæ Skole bliver nedlukket.